**ՀԻՄՆԱԽՆԴԻՐՆԵՐԻ ՄԱՍՆԱԿՑԱՅԻՆ ՀԱՏԿՈՐՈՇՈՒՄ**

**ԱՄՈՓՈՓԱԳԻՐ**

**Վերապատրաստում հիմնախնդրի հատկորոշման մեթոդների և մեթոդների կիրառման վերաբերյալ**

**Ներածություն․** ի՞նչ է խնդիրը, հիմնախնդիրը, ինչու՞ է անհրաժեշտ հիմնախնդիրների հատկորոշումը (ուսուցողական նյութ)։

**Սեսիա 1․ Շահակիր կողմերի քարտեզագրում/վերլուծություն․** Մինչև ծրագրի/գործունեության մեկնարկը հաստատությունների, խմբերի և անհատների բացահայտման և դրանք դասակարգման գործընթացն է` ըստ խնդրի լուծմանը ուղղությամբ նրանց մասնակցության մակարդակի, հետաքրքրության և ազդեցության:

**Սեսիա 2․ Հիմնախնդիրների հատկորոշում․** Խնդիրների հատկորոշման մի քանի մեթոդներ․

* Հարցում. նպատակն դեմ առ դեմ, հեռախոսով կամ առցանց պարզել համայնքի կամ տվյալ ոլորտի 3 ամենակարևոր խնդիրները՝ ըստ հարցման մասնակիցների։
* «Մտագրոհ». նման է վերոնշյալ հարցման մեթոդին, բայց ավելի ինտերակտիվ է։
* Café dialogue/«Սրճարանային քննարկում»․ ինտերակտիվ մեթոդ է, որը թույլ է տալիս միաժամանակ բացահայտել մի շարք ոլորտներում առկա խնդիրները:
* Գրասենյակային/փաստաթղթային հետազոտություն. լրացում է վերոհիշյալ բոլոր մեթոդների համար փաստաթղթերի և նյութերի ուսումնասիրության արդյունքում։

**Սեսիա 3․ Հիմնախնդիրների առաջնահերթությունների որոշում**

Խնդիրների առաջնահերթությունների որոշման դասընթաց` տեսություն և գործնական վարժություն: Առաջնահերթությունների որոշման համար կներկայացվի կշիռա-միավորային մեթոդ և ըստ հավաքած բալերի կորոշվեն առաջնահերթ հիմնախնդիրները։ Կտրամադրվեն նաև ձևաթերթեր մեթոդների կիրառման համար։

Տնային աշխատանք․ Սա գործնական վարժություն է, որը կհաջորդի վերոնշյալ սեսիաների տեսական մասերին։ Մասնակիցները կփորձարկեն առաջարկվող մեթոդները և կենրկայացնեն հաջորդ դասընթացի ընթացքում։

Մասնակիցներ․ կոնսորցիումների 20 անդամներ:

Տևողությունը ՝ 3 ժամ (յուրաքանչյուր սեսիա)։

**1. Հիմնախնդիրների հատկորոշում**

Կան հիմնախնդիրների հատկորոշման բազմաթիվ մեթոդներ։ Ստորև առաջրկվում է մի քանի մեթոդ․

Հարցում. Սա շահույթ չհետապնդող կազմակերպությունների փոքր (հետազոտական կենտրոններ, ՔՀԿ-ներ և այլն) հարցում է։ Այն կարելի է իրականացնել դեմ առ դեմ, հեռախոսով, էկտրոնային փոստի միջոցով կամ առցանց որևէ գործիքով։ Հարցման նպատակն է պարզել համայնքի կամ տվյալ ոլորտի առնվազն 3 ամենակարևոր հիմնախնդիրը՝ ըստ հարցման մասնակիցների։ 3-ը առաջարկվող նվազագույն թիվն է։ Ըստ մասնագիտական փորձի՝ այս մեթոդն ունի որոշ հոգեբանական նշանակություն և թույլ է տալիս հնարավորնիս իրատեսորեն վեր հանել հիմնախնդիրները. շահակիրները սովորաբար հակված են որպես ամենակարևոր հիմնախնդիր առաջարկել այն հիմնախնդիրը, որում իրենց համայնքը, շահի խումբը, գուցե անձամբ իրենք շահագրգռված են։ Սակայն փորձը ցույց է տալիս, որ որպես երկրորդ, երրորդ առաջնահերթություն շահակիրները առաջարկում եմ համայնքի կամ ոլորտի համար ընդհանուր և իրատեսորեն առավել կարևոր հիմնախնդիր։ Հիմնադխնդիրը կարող է մեծ լինել, և հարցման մասնակիցներին հնարավոր է խնդրել, ներկայացվի նաև ենթախնդիրներ։ Հարման արդյունքում նշված հիմնախնդիրները/ենթախնդիրները համադրվում են։ Ամենաշատ նշվածներից ձևավորվում է հիմնախնդիրներց ցանկը (ուսուցողական նյութեր․ [ընտրանքի](file:///C%3A%5CUsers%5CArmen%5CAppData%5CRoaming%5CMicrosoft%5CWord%5C%D5%84%D4%B5%D4%B9%D5%88%D4%B4%D4%B1%D4%B2%D4%B1%D5%86%D5%88%D5%92%D4%B9%D5%85%D5%88%D5%92%D5%86.doc) ցուցումներ, [հարցաթերթ](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CQ-naire-sample.doc), [ամփոփագիր](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CSurvey%20data%20analysis-sample.doc))։

«Մտագրոհ». Նման է վերոնշյալ հարցման մեթոդին։ Առավելությունն այն է, որ այս մեթոդը ինտերակտիվ է։ Կարող է իրականացվել սենյակում կամ առցանց, երբ կրկին առաջարկվում է ներկայացնել համայնքի կամ տվյալ ոլորտի առվազն 3 ամենակարևոր հիմնախնդիր և այդպիսով, ստանալ հիմնախնդիրների ցանկ։

Café dialogue /«Սրճարանային քննարկում»․ Սա մի ինտերակտիվ մեթոդ է, որը թույլ է տալիս միաժամանակ բացահայտել մի շարք ոլորտներում առկա հիմնախնդիրները: Օրինակ, եթե քննարկվում է 4 ոլորտ, յուրաքանչյուր ոլորտի հիմնախնդիրները քննարկվում են առանձին սեղանի շուրջ: Հերթագայման/ռոտացիայի սկզբունքով բոլոր մասնակիցները հնարավորություն ունեն քննարկել և բացահայտել յուրաքանչյուր ոլորտի հիմնախնդիրները։ Վերհանված բոլոր հիմնախնդիրների համադրմամբ ձևավորվում է հիմնախնդիրների ցանկը՝ ըստ ոլորտների։ Բացի մասնակիցներից, այս մեթոդի կիրառման համար անհրաժեշտ են ֆասիլիտատորներ և օգնականներ, ովքեր կվարեն քննարկումները, գրառումներ կանեն և կամփոփեն։ Այս մեթորդը արդյունավետ է դեմ առ դեմ հանդիպման դեպքում։

Գրասենյակային/փաստաթղթային հետազոտություն. Այս մեթոդը լրացում է վերոհիշյալ բոլոր մեթոդների համար. Հիմնախնդիրները բացահայտվում են կառավարության ռազմավարական փաստաթղթերի, փորձագետների և հետազոտողների նյութերի ուսումնասիրության արդյունքում։ Մեթոդը կարելի է կիրառել և՛ առցանց, և՛ դեմ առ դեմ տարբերակներով։

Ծանոթագրություն. Բոլոր շահակիր կողմերը, ոչ միայն քաղաքացիական խմբերի, այլև պետական ​​մարմինների (օրենսդիր և գործադիր) ներկայացուցիչները պետք է ներգրավվեն այս գործընթացում, որպեսզի նրանց միջև սահուն երկխոսություն ապահովվի հիմնախնդրի լուծման լուծման ուղղությամբ:

Տնային աշխատանք․ Սա գործնական վարժություն է, որը կհաջորդի տեսական մասին։ Նախընտրելի է, որ այն տեղի ունենա ոչ թե նույն օրը, այլ տնային աշխատանքի ձևով, երբ մի քանի օրվա ընթացքում մասնակիցները կընտրեն առաջարկվող վերոնշյալ մեթոդներից մեկը և կանցկացնեն հիմնախնդրի հատկորոշման խաղարկային վարժություն՝ իրենց կազմակերպության անդամների, գործընկերների, ուսանողների, կամավորներ և այլն մասնակցությամբ (իրական կյանքում նրանք պետք է հատկորոշեն իրենց շահակիր կողմերին, օրինակ՝ բնակիչներին, պետական կառույցներին, ՔՀԿ-ներին, մասնավոր հատվածին, փորձագետներին և այլն) և հարցերն ուղղեն նրանց: Այս վարժության արդյունքում մասնակիցները կհանգեն հիմնախնդիրների մի ցանկի, որը կօգտագործեն հիմնախնդիրների առաջնահերթության որոշման վերաբերյալ հաջորդ դասընթացի ընթացքում։

**2. Շահակիր կողմերի քարտեզագրում/վերլուծություն**

Ովքե՞ր են շահակիր կողմերը

Շահակիր կողմը, ցանկացած անհատն է, սոցիալական խումբը կամ դերակատարը, որն ունի շահ, իրավական, բարոյական պարտավորություն կամ որևէ այլ մտահոգություն, շահագրգիրռ է որևէ հանրույթի կամ կառույցի խնդիրների բացահայտման, որոշումների կայացման և իրականացման վերաբերյալ: Շահակիր կողմերը կամ ազդում են նպատակների իրականացման վրա, կամ կրում են իրականացման ազդեցությունը։

Ի՞նչ է շահակիր կողմերի վերլուծությունը

Շահակիր կողմերի վերլուծությունը մինչև ծրագրի/գործունեության մեկնարկը հաստատությունների, խմբերի և անհատների բացահայտման և դրանք դասակարգման գործընթացն է` ըստ խնդրի լուծմանը ուղղությամբ նրանց մասնակցության մակարդակի, հետաքրքրության և ազդեցության: Այս գործընթացը ներառում է նաև լավագույնս շահակիր յուրաքանչյուր կողմի ներգրավումը և հաղորդակցումը նրանց հետ հիմնախնդրի լուծման ողջ ընթացքում:

Ինչպե՞ս իրականացնել շահակիր կողմերի վերլուծություն

Որպես առաջին քայլ՝ պետք է քարտեզագրել հնարավոր բոլոր շահակիրներին։ Դա կարելի է իրականացնել Շահակիրների աղյուսակի օգնությամբ․

* Քննարկման միջոցով պատրաստվում է հնարավոր բոլոր շահակիրների ցանկը
* Նկարագրվում է յուրաքանչյուր շահակիր կողմը, դրանց դերն ու գործառույթները
* Նշվում է հիմնախնդրի լուծման հետ կապված շահակիր յուրաքանչյուր կողմի հետաքրքրությունը և հիմնախնդրի լուծման վրա դրանց ազդեցությունը
* Նշվում է հետաքրքրության և ազդեցության մակարդակը, օրինակ, *մեծ, միջին, փոքր*՝ հիմնախնդրի լուծման մեկնարկին և ավարտին։

[Շահակիրների աղյուսակ](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CStakeholder%20analysis%5C%D5%87%D5%A1%D5%B0%D5%A1%D5%AF%D5%AB%D6%80%D5%B6%D5%A5%D6%80%D5%AB%20%D5%BE%D5%A5%D6%80%D5%AC%D5%B8%D6%82%D5%AE%D5%B8%D6%82%D5%A9%D5%B5%D5%B8%D6%82%D5%B6%20-%20%D4%B1%D5%B2%D5%B5%D5%B8%D6%82%D5%BD%D5%A1%D5%AF.docx)

| ***Շահակիր կողմեր*** | ***Նկարագրություն*** | ***Հիմնախնդրի նկատմամբ հետաքրքրությունը մեկնարկային փուլում*** | ***Հիմնախնդրի նկատմամբ հետաքրքրությունը ավարտական փուլում*** | ***Հիմնախնդրի վրա ունեցած ազդեցությունը մեկնարկային փուլում*** | ***Հիմնախնդրի վրա ունեցած ազդեցությունը ավարտական փուլում*** |
| --- | --- | --- | --- | --- | --- |
|  |  | Փոքր |  | Մեծ |  |
|  |  |  |  |
|  |  | Մեծ |  | Միջին |  |
|  |  |  |  |
|  |  | Մեծ |  | Միջին |  |
|  |  |  |  |

Այնուհետև պատրաստվում է կոորդինատային համակարգ, որի վրա տեղափոխվում են աղյուսակի արդյունքները․

|  |  |  |
| --- | --- | --- |
|  |  |  |
|  |  |  |  |
| Ազդեցություն | բարձր | v | v | v |  |
| միջին | v | v | v |  |
| ցածր | v | v | v |  |
|  |  | Ցածր | միջին | բարձր |  |
|  |  | Հետաքրքրություն |  |

|  |  |  |
| --- | --- | --- |
|  |  |  |
|  | Ազդեցություն | 1Մեծ ազդեցությունՓոքր հետաքրքրություն-1  | Մեծ ազդեցությունՄեծ հետաքրքրություն1 |
| Փոքր ազդեցությունՓոքր հետաքրքրություն-1 | 0Փոքր ազդեցությունՄեծ հետաքրքրություն |  |
|  | Հետաքրքրություն |  |
|  |  | Ազդեցության մակարդակ․ 1-մեծ, 0-միջին, -1-փոքրՀետաքրքրության մակարդակ․ 1-մեծ, 0-միջին, -1-փոքր |  |

Հաջորդ քայլը հաղորդակցության պլանի մշակումն է յուրաքանչյուր շահակիր կողմի համար:

[**Հաղորդակցության պլան**](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CStakeholder%20analysis%5CCommunication%20plan-PURE%20Water.docx)

| **Ընդհանուր նպատակ** | **Հասցեագրվող հիմնախնդիրը** | **Լսարանը** | **Ուղերձը** | **Գործիքներ** | **Ակնկալվող վարքագծի փոփոխությունը** | **Ցուցիչներ** | **Վկայակոչվող/ ստուգող աղբյուրներ** | **Կապը ընդհանուր նպատակի հետ** |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**3․ Հիմնախնդիրների առաջնահերթությունների որոշում**

Հիմնախնդիրների հատկորոշումից հետո, անցկացվում է հիմնախնդիրների առաջնահերթությունների որոշման դասընթաց, որը բաղկացած է տեսական և գործնական մասերից։ Առաջնահերթությունների որոշման համար կիրառվում է կշիռա-միավորային մեթոդը և ըստ հավաքած բալերի որոշվում են առաջնահերթ հիմնախնդիրները։ Կտրամադրվեն նաև ձևաթերթեր մեթոդների կիրառման համար։

Որո՞նք են մեթոդի կիրառման քայլերը

* Հիմնախնդիրները հատկորոշելուց հետո փորձագետները մասնակիցների հետ քննարկում և ընտրում են, օրինակ, չորս (4) չափանիշ, որոնք պետք է կիրառվեն հատկորոշված բոլոր հիմնախնդիրների համար:
* Յուրաքանչյուր մասնակից ինքնուրույն 4-ից ընտրում է 3 չափանիշ, այնուհետև գրատախտակին կամ ֆլիպչարթի վրա հրապարակայնորեն «քվեարկում» դրանց օգտին։
* Ըստ հավաքված ձայների՝ որոշում է յուրաքանչյուր չափանիշի կշիռը:
* Յուրաքանչյուր չափանիշ կունենա նաև միավորներ (ավելի ցածր և բարձր, օրինակ, 1-4):
* Օգտագործելով այս չափանիշները՝ իրենց համապատասխան կշիռներով և միավորներով, յուրաքանչյուր մասնակից ինքնուրույն է գնահատում բոլոր հիմնախնդիրները:
* Վերջում հաշվարկվում է յուրաքանչյուր հիմնախնդիր միջին բալը` հիմնվելով մասնակիցների ​​[գնահատումների](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CRating.doc) վրա:

Ուսումնական նյութերն ու ձևաթերթերն առկա են այստեղ․

* Կշիռա-միավորային մեթոդի նկարագրություն և կիրառման [օրինակներ](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CDelphi%20method.doc)
* Առաջնահերթությունների որոշման աղյուսակների [օրինակ 1](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CProblem%20prioratization.doc) և [օրինակ 2](file:///C%3A%5CUsers%5CArmen%5CAppData%5CRoaming%5CMicrosoft%5CWord%5CTable%20-%20prioratization.doc)

Տնային աշխատանք․ Սա գործնական վարժություն է, որը կհաջորդի տեսական մասին՝ տնային աշխատանքի ձևով, երբ մի քանի օրվա ընթացքում մասնակիցները կընտրեն իրենց կողմից հատկորոշած խնդիրները կշիռա-միավորային մեթոդի միջոցով կդասակարգեն ըստ առաջնահերթությունների՝ հաշվարկելով բալեր յուրաքանչյուր խնդրի համար և արդյունքները կներկայացնեն հաջորդ աշխատաժողովին։